text: نائب صدر جمہوریہ ہند نے کہا کہ اثرانگیزی پر مبنی شہری انتظامیہ کے ساتھ، بھارت ہر چنوتی کا سامنا کرسکتا ہے اور اس چنوتی کو اپنے لئے ایک زینہ بناکر آنے والے برسوں میں مختلف جہات اور محاذوں پر عالمی قائد کے طور پر ابھرسکتا ہے۔ انھوں نے کہا کہ جیسے جیسے ہم عالمی سطح پر اپنا دائرۂ کار وسیع کریں گے اور اپنے دروازوں کو ملٹی نیشنل کمپنیوں اور کارپوریشنوں کے لئے کھولیں گے، تاکہ وہ یہاں آکر، ملک کی ترقی میں ہاتھ بٹاسکیں، اس کے لئے اثرانگیزی، شفافیت اور اخلاقیات کے عملی پہلو پر زیادہ سے زیادہ زور دینا ہوگا۔